**ΕΘΝΙΚΟ ΑΣΤΕΡΟΣΚΟΠΕΙΟ ΑΘΗΝΩΝ**

**Παγκόσμια Εβδομάδα Διαστήματος**

*Κέντρα Επισκεπτών Θησείου & Πεντέλης*

***Σάββατο 6 Οκτώβρη 2018***

Το Εθνικό Αστεροσκοπείο Αθηνών μετέχει στην Παγκόσμια Εβδομάδα Διαστήματος, προσφέροντας το Σάββατο 6 Οκτώβρη εκδηλώσεις για μικρούς και μεγάλους, με ελεύθερη είσοδο, στα Κέντρα Επισκεπτών του στο Θησείο και την Πεντέλη.

Η Εβδομάδα Διαστήματος αποτελεί μια γιορτή της επιστήμης και της τεχνολογίας και απευθύνεται στο ευρύ κοινό. Διεξάγεται κάθε χρόνο στο διάστημα 4-10 Οκτωβρίου, εντός του οποίου ερευνητικά ιδρύματα, πανεπιστήμια, σχολεία, μουσεία, πλανητάρια, αεροδιαστημικές εταιρείες, σύλλογοι αστρονόμων κ.α. σχετικοί φορείς σε όλο το κόσμο, φιλοξενούν και παρουσιάζουν εκπαιδευτικές εκδηλώσεις με θέμα το διάστημα και την συνεισφορά της διαστημικής τεχνολογίας στον άνθρωπο.

Αφορμή των εκδηλώσεων αποτελούν δυο σημαντικά γεγονότα στην ιστορία του ανθρώπου στο διάστημα, που έλαβαν χώρα τον Οκτώβρη: Η εκτόξευση του πρώτου δορυφόρου στο διάστημα, του Sputnik 1 (4/10/1957) που σηματοδότησε την αρχή της διαστημικής εποχής, αλλά και ο καθορισμός των αρχών που διέπουν την δράση των χωρών στην εξερεύνηση και την ειρηνική χρήση του διαστήματος, όπως στην Σελήνη και άλλα ουράνια σώματα (10/10/1967). Το προηγούμενο έτος (2017) πραγματοποιήθηκαν περισσότερες από 4.000 εκδηλώσεις σε σύνολο 82 χωρών σε όλο τον κόσμο κατά την Παγκόσμια Εβδομάδα Διαστήματος. Οι δράσεις από το Εθνικό Αστεροσκοπείο Αθηνών για το Σάββατο 6 Οκτώβρη έχουν ως ακολούθως:

**Κέντρο Επισκεπτών Θησείου**

*Ομιλίες – παρατήρηση με φορητά τηλεσκόπια*

**18:30 – 20:00**

*«Η προσφορά του ΕΑΑ στη κοινωνία: επιστήμη, καινοτομία, πολιτισμός»*

Μανώλης Πλειώνης, καθ. Αστροφυσικής Α.Π.Θ., πρόεδρος ΕΑΑ

*«Αστροφυσική από το διάστημα»*

Ιωάννης Γεωργαντόπουλος, Δ/ντης Ερευνών ΕΑΑ

*«Η Διαστημική τεχνολογία στην υπηρεσία του ανθρώπου»*

Χάρης Κοντοές, Δ/ντης Ερευνών ΕΑΑ

**20:00 – 22:00**

Παρατήρηση του νυχτερινού ουρανού με φορητά τηλεσκόπια από τον Σύλλογο Αστρονομίας «Διόσκουροι».

***\* Για τις ομιλίες θα διατίθενται δωρεάν δελτία εισόδου από τις 18:00, έως εξαντλήσεώς τους. Ο χώρος είναι περιορισμένος και θα τηρηθεί σειρά προτεραιότητας.***

**Κέντρο Επισκεπτών Πεντέλης**

*Δύο δράσεις για παιδιά*

**11:30 – 13:30**

*«Παιχνίδια Αστρονομίας»*

Δράση για παιδιά 5-7 ετών. Ακολουθεί ηλιακή παρατήρηση (καιρού επιτρέποντος).

Ώρα προσέλευσης: 11:00

**19:00 – 21:00**

*«Αστρονομία για δυνατούς λύτες»*

Δράση για παιδιά 7-10 ετών. Ακολουθεί παρατήρηση του νυχτερινού ουρανού με το τηλεσκόπιο Newall (καιρού επιτρέποντος).

Ώρα προσέλευσης: 18:30

***\* Και για τις δύο παιδικές δράσεις απαιτείται προκράτηση, μέχρι την συμπλήρωση των διαθέσιμων θέσεων (60 άτομα).***

***Επικοινωνία:***

Κέντρο Επισκεπτών Πεντέλης | 210 3490022,

Δευτέρα έως Παρασκευή 08:00 - 13:00.

Κέντρο Επισκεπτών Θησείου | 210 3490160, 210 3490036

visitorcenter@noa.gr

 <https://www.facebook.com/visitorcenters>

World Space Week – 4-10 October 2018

[www.worldspaceweek.org](http://www.worldspaceweek.org)